Perangkap Ajal

Perangkap Ajal merupakan sebuah novel bertemakan aksi hasil nukilan Zaer Rihaz. Buku ini diterbitkan oleh Alaf 21 pada 22 Februari 2012. Selain itu, buku ini dicetak dalam kulit lembut setebal 432 muka surat.

Sinopsis
J-woks merupakan ketua penjenayah yang paling dikehendaki polis. Walau bagaimanapun, pihak berkuasa masih gagal mengenal pasti wajah sebenar J-woks. Bahkan, konco-konconya sendiri tidak pernah melihat muka ketua mereka. Kejahatan J-woks dan kumpulannya di sekitar ibu kota Kuala Lumpur telah menjatuhkan maruah pihak oleh oleh kerana kejayaan mereka meloloskan diri.

Inspektor Dzul Faqar bersikap optimis dalam tugasnya untuk mengetuai pasukan khas khusus dalam menangani kes ini. Namun, penjenayah yang dikejarnya menyimpan dendam. Semangat beliau untuk memburu penjenayah tersebut telah menyebabkan nyawa keluarga dan wanita yang dicintainya turut terancam.

Perkara ini telah menjadikan komitmen beliau pada kerjaya bertukar menjadi konflik peribadi. Beliau mengetahui bahawa antara mereka, ada yang tidak akan berpuas hati selagi tidak berdepan dengan saat kematian. Matlamat hidupnya adalah untuk memastikan keamanan dan membawa J-woks ke muka pengadilan.

Rujukan


Kategori:Buku di Malaysia 2012
Kategori:Buku 2012
Kategori:Buku terbitan Alaf 21 2012